Theodor Svedberg

Theodor Svedberg (30. august 1884 – 25. veebruar 1971)Sissekanne Nobeli Fondi kodulehel oli rootsi keemik, Nobeli auhinna laureaat.

Ta tõestas katseliselt Albert Einsteini ja Marian Smoluchowski loodud Browni liikumise teooria ning leiutas ultratsentrifuugi, mida kasutas proteiinide üksteisest eraldamiseks. Ta andis kaaluka panuse valkude füüsika ja keemia arengusse, näiteks tegeles ta molekulide mõõtmete ja kuju väljaselgitamise ja elektroforeesiga. 1926. aastal pälvis ta Nobeli keemiaauhinna kolloidide uurimise eest.

Ta lõpetas 1907. aastal Uppsala ülikooli ja töötas aastakümneid sealsamas. 1949. aastast oli ta tuumakeemiaga tegeleva G. Verneri instituudi direktor.

Tunnustus
1941 – valiti Ameerika Filosoofiaseltsi välisliikmeks
1966 – valiti NSV Liidu Teaduste Akadeemia välisliikmeks

Mälestuse jäädvustamine
Theodor Svedbergi järgi on nimetatud settekiiruse mõõtühik svedberg – ajaühik, mis võrdub 10−13 sekundiga.

 Viited 

 Välislingid 
Sissekanne Nobeli Fondi kodulehel (inglise keeles)

Kategooria:Rootsi keemikud
Kategooria:Uppsala Ülikooli vilistlased
Kategooria:Nobeli keemiaauhinna laureaadid
Kategooria:Sündinud 1884
Kategooria:Surnud 1971